
1. ANALIZA OPŠTEG OKRUŽENJA
Delatnost preduzeća se vrši pod uticajem faktora eksterne i interne prirode. Stanje tržišnih, tehnoloških, privrednih i drugih faktora utiču na šanse i opasnosti u poslovanju preduzeću. Ovi faktori na neposredan ili posredan način utiču realizaciju misije preduzeća. Na neke faktore preduzeće ne može da deluje pa im se mora  prilagođavati, a na neke faktore može značajno ili delimično uticati strategijskim poduhvatima.

1.1. Analiza neposrednih i posrednih faktora okruženja

Sredina u kojoj se nalazi preduzeće i faktori koji na njega utiču naziva se eksterno (spoljašnje) okruženje. Iz eksternog okruženja preduzeće pribavlja potrebne inpute, sredstva neohodna za poslovne aktivnosti, ali istovremeno na njega distributivnim kanalima plasira rezultate svoga poslovanja. U tom grupisanju odnosa preduzeće nije samodovoljna organizacija niti izolovan privredni subjekat. Uspeh preduzeća zavisi od sposobnosti menadžmenta da uspostavi profitabilne odnose sa spoljašnjom sredinom.

Da bi preduzeće donelo adekvatnu strategiju kao rezultat analize i predviđanja eksternog okruženja, neophodno je razvrstati faktore okruženja  prema različitim kriterijumima pri čemu podele ne isključuju jedna drugu nego se često prepliću.
Prema intezitetu uticaja faktori eksternog okruženja mogu biti neposredni (direktni) koji direktno utiču na poslovanje: kupci, banke, konkurenti, dobavljači, vlada  i  posredni (indirektni) tehnološki, politički, makroekonomski i socijalni faktori. Delovanje neposrednog okruženja zavisi od interesa internih stejkholdera (zaposleni, akcionara i uprava) i eksternih stejkholdera ( konkurencija, potrošači, dobavljači, interesne grupe, banke.).
Prema mogućnosti kontrole i nastanka se dele na: a) eksterno okruženje koje nastaje van kontrole preduzeća i utiče na njegovo poslovanje (tržišni, demografski, tehnološki, zakonodavni) i b) interno okruženje kojeg čine faktori koje preduzeće može konrtolisati (proizvodnja, marketing, finansije, kadrovska služba).
Prema dinamičnosti, podela faktora se može izvršiti na: a) stabilni, koji nisu često promenljivi i omogućavaju dugotrajnost tržišta i b) nestabilni koji su podložnim čestim i nepredvidljivim promenama i teški su za predviđanje.

Prema osetljivosti na akcije preduzeća, faktori okruženja mogu biti: a) autonomni, koji nisu osetljivi na aktivnost preduzeća, ali mu se preduzeće prilagođava i b) reaktivni, odnosno okruženje koje je osetljivo na akcije preduzeća (konkurencija, kupci, sindikati...).
Prema trajnosti i intezitetu, faktori okruženja mogu biti: a) urgentni usmislu da traže momentalnu, hitnu reakciju, b) odloživi koji dozvoljavaju preduzeću da se pripremi za reagovanje i c) permanenti jer se radi o faktorima koji imaju dugotrajno dejstvo.
Sa stanovišta regulisanosti, faktori okruženja se mogu izvršiti na a) gransko okruženje, b) međugransko okruženje, c) državno okruženje i d) međunarodno okruženje.

Prema fokusu interesovanja, moguće je izvršiti podelu  faktora okruženja na: a) makro okruženje – faktori koji karakterišu privredni prostor (ekonomska politika, socijalni, ekološki i slični pokazatelji) i b) ciljno okruženje – poslovno odnosno konkurentsko okruženje ( konkurencija, potrošači, finansijske ustanove, interesne grupe i sl.).
Obzirom na brojnost podela i karakteristika, složenost i međuzavisnosti faktora okruženja, od velikog značaja za preduzeća je da na vreme i pravi način identifikuje i u tom pravcu usmeri poslovanje.
Konkurencija predstavlja stalnu, ali i podsticajnu pretnju, sa svrhom potiskivanja iste. Nužno je predvideti karakteristike konkurenata kako bi se stekla saznanja o mogućnostima za sticanje konurntske prednosti, kao i predviđanje pojave novih konkurenata.
Potrošači su fokusna tačka uprave tržišno orijentisanog preduzeća, pa se marketing koncepcijom, istraživanjem njihovih potreba, želja vrši aproksimacija obima proizvodnje i stukture tržišta. Ova analiza treba da oceni mogućnost diferenciranja proizvoda i segmentacije tržišta u tekućem i budućim periodima.
Dobavljači kao faktor okruženja su značajna pretpostavka za ostaverenje misije preduzeća jer se preko njih nabavljaju inputi proizvodnje. Osim merenja pregovaračke snage dobavljača, od značaja je istražiti i mogućnost alternativa, npr: kupovati ili iznajmiti opremu, kupovati ili proizvoditi sirovine’, uložiti u razvoj pojedinih dobavljača, stupiti sa dugoročne poslovne aražmane ili alijanse.
Vlade i lokalna samouprava preduzimaju aktivnosti u području uslova privređivanja. Razvijenost zaštitne, socijalne i pravne regulative je u domenu odluka koje donosi vlada. Odluke imaju profibitivni, stimulativni i razvojni karakter koje su važne za privređivanje.
Interesne grupe mogu biti spoljni i unutarnji.To su različite grupe u raznim u raznim oblicima udruživanja, koje su zainteresovane za poslovanje preduzeća.
Mediji su sredstvo preko kog preduzeće komunicira sa okruženjem u cilju ostvarenja povoljnog imidža i bolje slike u javnosti. Zbog toga je od velikog značaja imaju odnosi sa javnošću kao i pravilan izbor medijskog predstavljanja aktivnosti preduzeća sa posebnim naglaskom na one koje ističu brigu preduzeća o društvu i ukazuju visok nivo korporativne odgovornosti.

Sindikati su faktor koji zastupa čitav spektar interesa zaposlenih (sindikati radnika) i preduzeća ( sindikati poslodavaca). Uloga sindikata je u posredovanju između gorerečenih grupa štiteći interes i položaj radnika koristeći kolektivne ugovore.
Banke i finansijske institucije su od velikog značaja jer poslovanje preduzeća zavisi od tržišta kapitala. U tom smislu veliku ulogu imaju bankarski sistemi, osiguravajuće i lizing kopmanije i ostali oblici akumulacije kapitala koji obezbeđuju investicije.
Posredno okruženje svojim mehanizmima indirektno utiče na poslovanje, a to su ekonomske , političke, tehnološke i socijalne komponente.
Ekonomske komponente cine veliki broj, indikatora na primer :agregatna i per capita velicine nacionalnog  dohodka i proizvoda, nivo stednje i investicija i njihova struktura, nivo cena i zarada, produktivnost, stopa inflacije, odnos zaposlenosti i nezaposlenosti, spoljnotrgovinski bilans, valutni kurs, poreski sistem, nivo javne potrosnje, nivo investicija u inostranstvu i slično. 
Politička komponenta čini opštu sredinu preduzeća i sadrži: analizu i predviđanje vrsta upravljanja , odnose i platforme političkih partija, delovanje lobija i slično. Značaj donosenja antimonopolskih zakona.
Tehnološke komponente opšte sredine uključuje nove pristupe u proizvodnji roba i usluga , nove opreme, i slično.Praćenje trendova upotrebe tehnoloških dostignuća (automatizacija , robotizacija, i kompjutrizacija proizvodnje) predstavlja nuznost  menadzmenta  radi sticanja ili gubljenja stečene konkurentske pozicije.

Socijalna komponenta se odnosi na prostor i uslove u kojem preduzećea obavljaju delatnost, na primer:obrazovni nivo stanovništva, veroispovest, nacin života, stopa pismenosti, društvena vrednost, mobilnost stanovništva, geografska distribucija i drugi činioci koje menadžment treba da poznaje kako bi efikasno i efektivno upravljao poslovanjem i razvojem preduzeća. Lokacija, očekivanja i stilovi života stanovništva(zaposlenih i potrošača) umnogome utiču na poslovnu strategiju. Neophodno je naglasiti da ove faktore ne treba uzimati i posmatrati izolovano vec poijmati prozimanje i dejstvo njihovih ukupnih implikacija i uspeha preduzeća.Preduzeće analizom i predviđanjem okruženja ima za cilj da dođe do slike što jasnijeg ekonomskog horizonta u kojem će  realizovati svoju strategiju a ishod te analize treba da bude što konkretniji.

Kako se analiza i predviđanje složene i nezavisne aktivnosti, treba ih prethodno organizovati tako da rezultat analize bude u funkciji kreiranja adekvatne strategije preduzeća.

· Pregled uticaja okruženja – analiza i merenje uticaja pojedinih faktora  okruženja  na sadašnje i buduce preformanse poslovanja.
· Ocena prirode okruženja – analiza karakteristika okruženja sa stanovništva  očekivanih promena i anticipiranje razvoja u budućnosti,

· Strukturna analiza glavnih komponenti okruženja – analiza uticaja faktora na konkurentsku strukturu grane odnosno poslovnog ambijenta u grani,

· Indetifikovanje konkurentske pozicije – sagledavanje navedenih faktora i njihovih uticaja na konkurentsku poziciju preduzeca, sa stanovništa pristupa i resursima i mogućnostima za povećanje tržisnog ucešća i 

· Indetifikovanje jakih šansi i opasnosti – u odnosu na koji preduzeće preuzima  odgovarajuću strategiju  reagovanja.
1.2. Strategijsko regovanje preduzeća na neizvesnost okruženja
Uspešna preduzeća, kao i manje uspešna, mogu zapasti u ozbiljne teškoće ako se nepravomereno prilgođavaju promenama u sredini ili ako samostalno ne kreiraju. Sklad preduzeća i sredine postoji ako zastevi čine ponudu, odnosno ako sredina preduzeću može da ponudi potrebne izvore. Kako je savremeno poslovanje neizvesno , preduzeće na osnovu sopstvenih sposobnosti pravovremeno treba da menja sopstvene karakteristike i/ili sredinu.
Ukoliko preduzeće nema nameru da menja način poslovanja ili uticaj sredine na preduzeće, postoje opcije: da izbegnu promenu u potpunosti, tj. da ignoriše situaciju dok se ne vrate prehodni uslovi poslovanja.

Ako preduzeće vode menadžeri, koji žele da menjanju sredinu kako bi preduzeće nastavilo svoje poslovanje nepromenjeno, oni moraju da utiču na važne interesne grupe promocijiom vrednosti preduzeća, lobiranjem ili uključivanjem menadžera konkurencije ili drugog vođe iz okruženja u upravni odbor preduzeća (politička strategija).
Ako preduzeće vode menadžeri koji nemaju hrabrosti da menjanju sredinu na pojačanu neizvesnost mogu reagovati imitiranjem ponašajem lidera u grani ili reorganizacijom u cilju snižanja troškova. Nijedno od ova dva ponuđena rešenja se ne može smatrati strategijskim menadžmentom, jer je to odlaganjem problema i nužnih prilagođavanja.

Menadžeri koji se suočavaju sa realnom rastućom neizvesnošću u sredini i prema tome imaju viziju budućeg razvoja, primenjuju  stategijski menadžment. Da bi bila uspešna i kontinuirano sprovodila svoju misiju, preduzeća moraju biti spremna  da menjanju način poslovanja i da deluju elemente sredine odnosno da ih modifikuju kako bi stvorili sredinu pogodniju za preduzeća.
1.2. Analiza konurentskog okruženja
Konkurentsko okruženje preduzeća je grana ili industrija u kojem preduzeće posluje i sprovodi svoju misiju i ciljeve. Granu ili delatnost čine grupe preduzeća čiji su proizvodi slični ili su međusobno povezani proizvodi, kao i tržišta na kojim se realizuje proizvodnja preduzeća. Determinanne grane čine dva pokazatelja – proizvodi i kupci. Običnu tražnju karakteriše manja tražnja od ponude, tako da su dopunske usluge koje preduzeće čini potrošačima (montaža, zamena, održavanje, servis) značajan ,momenat za njegovo diferenciranje u odnosu na konkurentne iz grane, jer se u praksi retko javlja situacija da se u grani proizvode (i na tržištu prodaju) standardni proizvodi isti kupcima.
 Usled ubrzanog tempa života,promena u tražnji, tehnici i tehnologiji, makro okruženju i sl. menjaju se potrebe i zahtevi potrošača. Stoga su preduzeća u situaciji da prate promene, da menjaju proizvodni program i da premanentno uvode nove proizvode sa novim funkcijama ili različite proizvode. Nikako se ne može zanemariti činjenica de se javljaju novi kupci i da postojeći kupci menjaju svoje zahteve ili nestaju.
Granski faktori utiču na sva preduzeća u grani da atraktivnost konkretne grane se meri posečnim rentabilitetom na kojeg utiču konukrentske snage. Najveće profite ostvaruju grane sa umerenim delovnjem snaga, a grane sa ekstremnim delovanjem konkurentskih snaga suočavaju se problem rentabilnosti.

Na ponašanje preduzeća u grani utiče pet konkurentskih sila.

· Intezitet konkurencije je rivalitet između postojećih konkurenata i sastoji se u naporima za sticanje što bolje pozicije na tržištu korišćenjem diferenciranja putem cena, agresivnim marketingom, rastom servisnim i post-prodajnih usluga i sl.
· Mogućnost ulaska potencijalnih novih konurenata može da utiče na smanjenje tržišnog učešća postojećeg preduzeća, jer novo preduzeće koje ulazi u granu i na tržište unosi svoje kapacitete što dovodi do lančane reakcije promena koje mogu da se ogledaju u padu prosečne rentabilnosti grane kao i posledica pritiska na rast ponude, pad prodajnih cena i rast troškova prodaje.
· Zamena proizvoda supstitutom ograničava veličinu povrata na uložena sredstva. Uticaj supstituta zavisi od elastičnosti tražnje i ponašanja potrošača.
· Snaga kupaca u pregovaranju ogleda se u indirektnom pritisku na snižavanje cena, zahtevom za boljim kvalitetom i sl. Ipak pregovaračaka snaga kupaca zavisi od veličine njihovih kupovina. Značajni kupci su oni koji svojim kupovinama bitno utiču na preduzeće i čije kupovine predstavljaju znatan udeo u realizaciji prodaje preduzeća.
· Snaga dobavljača u pregovaranju se ogleda u njihovoj ulozi da povećavaju /smanjuju cenu inputa, a time  i kvaliteta proizvoda. Posebnu ulogu dobavljači imaju kada supstituti ne postoje.

Osnova relativno trajne pozicije preduzeće u grani predstavlja relativna trajna konurentska prednost. Dva osnovna izvora konkurentske prednosti 1) prednost u troškovima i 2) diferenciranje. Kombinovanjem dva izvora konkurentske prednosti moguća su tri generičke konkurentske strategije: a) vođstvo u troškovima, b) difernciranje i c) fokusiranje 
Na izbor generičke strategije utiče stepen segmentacije grane, jer grana se sastoji od određenih segmenata. Segmenti u grani imaju različite kanale prodaje i dobavljače i razlikuju se prema atraktivnosti i moguđnosti ostvarivanja konkurentske prednosti.

Segmentacija grane je širi fenomen og segmentacije tržišta. Segmentacija tržišta predstavlja identifikovanje razlika u potrošačkim potrebama i načinima kupovina kako bi se razlikovale odovarajuće marketing strategije. Ona je usmerena na marketing aktivnosti u okviru skupa aktivnosti koje obavlja preduzeće. Segmentacija grane kombinuje ponašanje kupaca povodom nabavke i troškova i održava razlike i atraktivnosti pojedinih segmenata i konflikte u penetriranju različitih segmenata. Razlike u proizvodima ili kupcima utiču na pojavu granskih segmenata ukoliko ode ka promenama jedne ili većeg broja konkurentskih snaga. Pokazatelji segmentacije grane su kupci i proizvodi. Najčešće korišćene dimenzije proizvode koje se koriste u svrhu segmentacije su nivo cena, veličina proizvoda, konstrukcija, tehničko tehnološka rešenja, ambalaža i pakovanja, korišćene sirovine i sl. Segmentacija prema kupcima vrši se prema tri dimenzije: 1. tip kupca, 2. geografska lokacija i 3) kanali distibucije.
2. ANALIZA INTERNOG OKRUŽENJA     

Na tržištu, svako preduzeće opstaje i pozicionira se putem strategije na bazi konkurentske prednosti. Izbor konkurentske prednosti sa stanovišta internog okruženja je rezultat delovanja većeg broja pojedinačnih aktivnosti preduzeća: proizvodnja, nabavka, finansije, marketing, administracija i sl., a svaka funkcija doprinosi troškovnoj poziciji i predstavlja osnovu za diferenciranje preduzeća.

2.1. Lanac vrednosti
Analiza internog okruženja  koja ima strategijske osnove bazira se na konceptu lanca vrednosti, modelu koji je razvio Michael Porter. Ovaj model je pogodna tehnika za identifikovanje izvora konkurentske prednostu preduzeća koji mogu biti troškovi ili diferenciranje, ako kod diversifikovanih preduzeća na konkurentsku prednost utiču odnosi između strategijskuh poslovnih jedinica.

Prema Porteru lanac vrednosti dezintegriše preduzeće na relevantne aktivnosti kako bi se objasnilo kretanje troškova i uočili postojeći i mogući izvori diferenciranja. Osnova za konkurentsku prednost preduzeća i aktivnost koja je izvršena jeftinije i/ili bolje u odnosu na konkurente. Aktivnosti lanca vrednosti jednog preduzeća su samo deo većeg toka aktivnosti „sistema vrednosti“.
U konceptu lanca vrednosti vrednost u konkuretskom kontekstu, predstavlja iznos koji kupac spreman da plati za konkretan proizvod ili uslugu. Vrednost sa stanovišta preduzeća se meri ukupnim prihodom, a preduzeće rentabilno posluje, ukoliko je vrednost veća od troškova. Cilj svake generičke strategije je stvaranje vrednosti koja preavzilazi troškove.

Generički lanac vrednosti koji se sastoji od dve osnovne grupe aktivnosti koje se strategijski razlikuju: 1. Primarne aktivnosti ( ulazna logistika, operacija, izlazna logistika, marketing i prodaja i usluge) i 2. Aktivnosti za podršku ( nabavku, razvoj tehnologiju, upravljanje ljudski resursima i infrastruktura).
Svih pet primarnih aktivnosti mogu da utiču na konkurentsku prednost jer obuhvataju kretanje inputa od ulaska u preduzeće ( ulazna logistika), preko proizvodnje inputa u output, skladištenje gotovih proizvoda ( izlazna logistika), marketing i prodaja kao odgovor na zahteve potrošača do aktivnosti na pružanju raznih usluga.
2.2. Izvori konkurentske prednosti
Postoje dva osnovna izvora konkurentske prednosti:  

· 1. troškovna prednost

· 2. diferenciranje

Izvor konkurentske prednosti se ne isključuju nego se često u praksi prepliću dajući sinergetski efekat.

2.2.1. Prednost u troškovima kao izvor konkurentske prednosti
Ukoliko preduzeće ima manju ukupnu vrednost troškova u toku obavlanja aktivnosti vezanih za proces proizvodnje u odnosu na konkurente, tada preduzeće ostvaruje prednost u troškovima. Sve dok razlika u ceni nije viša od troškova diferenciranja, preduzeće nije u stanju da ostvaruje konkurentsku prednost. Analiza troškova se obično bazira na računovodstvenim podacima koji se  ne  mogu koristiti u strategijskoj analizi troškova, jer računovodstveno praćenje troškova kroz direktne, indirektne i opšte troškove ne zadovoljava strategijsku analiazu zbog svoje uprošćene podele troškova.
Lanac vrednosti predstavlja solidnu osnovu za analizu troškova sa strategijskim implikacijama. Naime, troškovi se analiziraju za svaku određenu aktivnost čime se ponašanje troškova prati preko faktora koji su razlog tih troškova. Ovako stukturno praćenje troškova ukazuje koji je stepen kontrole preduzeća nad nastalim troškova.

Posebno se za svaku grupu primarnih aktivnosti i aktivnosti za podršku utvrđuje relativno učešće u ukupnim troškova. Troškovi se alociraju na aktivnosti koje ih uzrokuju.

Preduzeće ima konkurentske prednost u troškovima ako su troškovi obavljanja aktivnosti manji od troškovi obavljanja aktivnosti konkurenata. Prednost u troškovima je od strategijskog značaja ukoliko je stabilna i ukoliko su izvori u troškovima teško primeniti kod konkurencije. Smanjenje troškova može, ali ne mora da utiče na diferenciranje, jer do redukcije troškova dolazi u aktivnostima koje ne utiču na diferenciranje. Kod aktivnostima koje  utiču na diferenciranje, poboljšanje troškovne pozicije smanjuje stepen diferenciranje.

2.2.2. Diferenciranje kao izvor konkurentske prednosti
Ukoliko preduzeće u odnosu konkurenate jedinstveno u nečemu što ima vrednost za kupce, onda je to preduzeće uspelo da se diferencira. Diferenciranje omogućava preduzeću da prodaje proizvode po višim cenam od konkurenata, upravo zbog jedinstvenosti svojih proizvoda. . Diferenciranje omogućava preduzeću da svoju sezonsku robu prodaje po istim cenama bez obzira na sezonske fluktacije. Preduzeće se obično razlikuje od konkurenata, ali to nije dovoljno ako diferenciranje nema vrednost za kupce.
 Preduzeće koja se diferenciraju u odnosu na konkurenate vode računa o visini troškova diferenciranja kao i što dužem zadražavanju postignute tržišne pozicije. . Diferenciranje se lako smešta u kontekst lanca vrednosti, jer svaka aktivnost lanca vrednosti može biti izvorjedinstvenosti. Aktivnosti u lancu vrednosti koje imaju malo učešće u ukupnim troškovima mogu značajno doprineti diferenciranju.
Diferenciranje obično stvara troškove pošto jedinstvenost zahteva dodatne aktivnosti ili bolje postojeće aktivnosti u postojećem lancu vrednosti. Jedinstven kvalitetet se obično postiže kvalitetnim materijalima ili ugradnjom veće količione materijala.

Jedinstvenost koja nije vredna za kupce ne vodi ka diferenciranju preduzeća. Preduzeće koje je uspelo da sediferencira je pronašlo način da stvori vrednost za kupca i  ostvari razliku u ceni koja je veća od troškova diferenciranja. Razumevanje načina korišćenja proizvoda od strane krajnjeg kupca je bitam element za diferenciranjem. Ukoliko je preduzeće sposobno da smanji troškove svome kupcu ili poveća njegovo zadovoljstvo, kupac je spreman da prihvati veću cenu proizvoda.

